**กิตติกรรมประกาศ**

โครงการฉบับนี้สำเร็จลุล่วงได้ด้วยความกรุณาและการสนับสนุนจากหลายฝ่าย ข้าพเจ้าขอขอบพระคุณอาจารย์วุฒิชัย ปวงมณี อาจารย์ที่ปรึกษาโครงงาน ที่ได้ให้คำแนะนำอย่างต่อเนื่องตลอดการทำโครงการ รวมถึงคณาจารย์ในสาขาวิชาวิศวกรรมคอมพิวเตอร์ มหาวิทยาลัยนอร์ท-เชียงใหม่ ที่ได้ให้โอกาสทางการศึกษา รวมถึงให้คำชี้แนะแนวทางให้คำปรึกษา ทำให้ข้าพเจ้าผ่านทุกอุปสรรคปัญหาไปได้ด้วยดี การขัดเกลาให้มีความรู้ประสบการณ์ทักษะในครั้งนี้ข้าพเจ้าจะนำไปประยุกต์ใช้ในอาชีพการงานข้างหน้าอย่างมั่นคงและสร้างสรรค์สิ่งดีๆ ต่อสังคมต่อไป

ข้าพเจ้าขอขอบพระคุณผู้บังคับบัญชาทุกระดับชั้นในสังกัดตลอดจนเพื่อนร่วมงานทุกคนที่ได้เข้าใจในความต้องการที่จะศึกษาต่อในด้านนี้ของข้าพเจ้าและได้รับการช่วยเหลือและสนับสนุนให้ได้บรรลุผลทางการศึกษาในครั้งนี้ ขอขอบคุณเพื่อนร่วมรุ่นและรุ่นน้องทุกคน ที่ได้ให้ความจริงใจและสนับสนุนอย่างเต็มที่ การที่ได้ร่วมเรียนรู้ แลกเปลี่ยนความคิดเห็น และร่วมกันแก้ปัญหา เป็นส่วนหนึ่งในการเติบโตและเครือข่ายที่เข้มแข็งช่วยนำให้ก้าวหน้าในด้านนี้ ที่เป็นส่วนสำคัญในการก้าวเดินต่อไปอย่างภาคภูมิ

ท้ายที่สุดนี้ ข้าพเจ้าขอขอบคุณบิดามารดาที่ได้ให้การสนับสนุน ความเข้าใจและความสำคัญทางการศึกษา ให้ข้าพเจ้าได้กลับมาศึกษาจนบรรลุผลทางการศึกษาตั้งแต่ต้นจนจบ ข้าพเจ้าสัญญาว่าจะนำความรู้ที่ได้รับไปต่อยอดในการพัฒนาตนเอง และสร้างสรรค์ประโยชน์ต่อองค์กรและเพื่อนมนุษย์ต่อไป

นายวิชย ปารมี